2012 májusában elhagyta a bajnokcsapatot, és a bronzérmes A-Híd Szegedhez szerződött, október 31-én pedig bemutatkozott a magyar válogatottban is. 2013-ban a válogatott tagjaként ezüstérmet szerzett a Világligában és megnyerte a világbajnokságot. A szezon végén csapatával a dobogó harmadik fokára állhatott, amit 2014-ben megismételt csapatával. 2014 májusában az OSC-be igazolt. 2014-ben megismételte előző évi teljesítményét és újra a dobogó második fokára állhatott a Világligában, a Budapesten rendezett Európa-bajnokságon pedig szintén ezüstérmet szerzett a Benedek Tibor irányította válogatott tagjaként.